Fødevarestyrelsen er kommet langt med at undersøge fiskesygdommen IHN.

Danske dambrug kan igen få certifikat på sygdomsfri fisk, oplyser Fødevarestyrelsen, efter smitten med IHN er blevet lokaliseret og inddæmmet. - Vi har undersøgt dambrug og fiskebestande for IHN i hele Danmark, og vi kan nu se, at 95 procent af det danske land er fri for sygdommen. Derfor kan dambrugere i de ikke-smittede områder fra på mandag få certifikat på, at deres fisk er fri for IHN, siger Tim Petersen, souschef i Fødevarestyrelsen. Men i Nordjylland holder myndighederne fortsat særligt øje med området ved Lindenborg Å omkring et smittet dambrug ved Støvring i Rebild Kommune. Her er der fortsat restriktioner. - Vi har etableret skrappe restriktionszoner omkring syv udbrud i Jylland og inddæmmet smitten. Sideløbende har vi gennemført et massivt testprogram af dambrug og put & take-søer over hele landet, og vi har ikke konstateret yderligere spredning, siger Tim Petersen fra Fødevarestyrelsen. Situationen i de fortsat smittede områder betyder, at ingen fisk må flyttes uden Fødevarestyrelsens tilladelse. Læs mere her . TV2 Nord har tidligere besøgt dambrugsejer Flemming Kaj Christensen fra Støvring. I juni fandt han ud af, at fiskene i hans dambrug var smittet med virussen, efter han havde hentet fisk fra et dambrug i Sønderjylland: